Toppserie-profiler: – Norges VM-sjanser er svekket
ARTIKKELEN ER OVER FIRE ÅR GAMMEL – Norges VM-sjanser er svekket uten Graham Hansen. Hun er en spesiell spiller som det ikke er så mange av, sier Monica Knudsen (87 landskamper). – Jeg tror at i dette verdensmesterskapet så må vi stole på kollektivet Norge. Det er det som må vise seg frem nå, sier Hege Riise, den tidligere midtbanegeneralen som med sine 188 kamper mellom 1990 og 2004 fortsatt står med flest landskamper for Norge. Og hun ble kåret til verdens beste spiller. Les også:Norge-stjerne mister VM Tirsdag fulgte de to kollega Even Pellerud fra sidelinjen da han samlet landslaget innendørs i LSK-hallen for å unngå nedbøren på Østlandet.Fra tribuneplass er LSK-trenerne klar på at savnet av Caroline Graham Hansen kan bli stort. Men hva er det egentlig Norge går glipp av? – Det er jo kreativiteten, sier Monica Knudsen. Kommentar:Hun kunne blitt en VM-sensasjon – Å kunne gå av press, en mot en, en spiller som kan åpne motstanderen. Det er et tap for Norge og betyr at noen andre må fikse opp. Norge må løse det med å sette opp spillet litt annerledes. De finner nok en løsning, men det er klart at en Graham Hansen i form er en som kan gjøre en forskjell på høyeste nivå. Det har vi sett før, sier hun. Landslagssjefen:Tror Wolfsburg-råkjør ødelaDette er Hege Riises vurdering av Graham Hansen: – På sitt beste er hun en veldig god internasjonal spiller med ferdigheter som få andre. Hun ville vært en spiller som kan gjøre det lille ekstra. Det er først og fremst synd for henne, men for Norge også. Vi mister jo en spiller som ikke er så lett å lese. Det er svært vanskelig å forutse hva hun kommer til å gjøre. – Hvor svekket er vi? – Det er vanskelig å si. Jeg tror at i dette verdensmesterskapet så må vi stole på kollektivet Norge. Det er det som må vise seg frem nå. Jeg tror vi skal gjøre det bra uten Graham, men VM mister en attraksjon også. Vi blir litt «gråere» uten henne, sier Riise. – Vi har mistet driblefanten på kant. Caroline har en spesiell ferdighet som vi ikke erstatter med en ny spiller. Vi må antakelig angripe noe annerledes, med flere innlegg, mer dobling på kant og kanskje en høyere sideback på den siden, fastslår landslagssjef Even Pellerud. Han valgte å hente inn Anja Sønstevold (LSK Kvinner) som erstatter for Graham Hansen. – Spisser har vi nok av. Derfor valgte vi å hente inn en formspiller i en annen lagdel.
LSK-trenerne Monica Knudsen og Hege Riise mener landslagssjef Even Pellerud og Norge kommer til å merke savnet av Caroline Graham Hansen (20) i VM.